dbk.life

DAVID
2026-03-20 16:00 - 18:00, 2026-03-21 16:00 - 18:00 (Europe/Zagreb) | Kino Sloboda, Luža 66, Dubrovnik, Dubrovačko-neretvanska, 20000, Croatia
Od pjesama majčina srca do tihog šapta Božje milosti, Davidova priča počinje u skromnosti i predanoj vjeri.
Kada se div Golijat uzdigne i zaprijeti njegovu narodu, mladi pastir — naoružan samo praćkom, nekoliko kamenčića i hrabrošću koju daje vjera — smjelo staje u obranu onih koje voli. Na putovanju koje slijedi otkrivaju se snaga odanosti, ljubavi i ustrajnosti, sve do velike bitke koja se ne vodi samo za krunu, nego i za dobro i budućnost cijelog kraljevstva.

Predavanje: Ekspedicija Kolumbija & Ekvador – Cotopaxi (5897 m)
2026-03-20 18:00 - 19:00 | Kino dvorana Visia, Poljana Paska Miličevića 3, Dubrovnik, 20000, Croatia
HPD Sniježnica vas poziva na predavanje o ekspediciji u Kolumbiju i Ekvador te usponu na vulkan Cotopaxi (5897 m) – jedan od najviših aktivnih vulkana na svijetu.
Tijekom boravka u Andama članovi ekspedicije popeli su se i na vulkane Pasochoa (4200 m) te Pichincha (4784 m), koji su bili dio aklimatizacije i pripreme za završni uspon na Cotopaxi.
Sedam članova našeg Društva podijelit će s vama svoja iskustva s ove nezaboravne avanture – od priprema i putovanja kroz Južnu Ameriku do samog uspona na veličanstveni Cotopaxi.
Uz kratki film i fotografije, imat ćete priliku doživjeti dio atmosfere ove ekspedicije, vidjeti impresivne krajolike Anda i čuti zanimljive priče s planine.
Kino Visia 20. ožujka 18:00 h
Radujemo se što ćemo s vama podijeliti dio naših doživljaja, izazova i nezaboravnih trenutaka s ovog putovanja.
Predavanje će održati:Andrea, Maris, Sandra, Oliver, Fabijan, Goran i Marija

KONTAMINACIJA / Cold Storage
2026-03-20 18:00 - 19:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Uz Joea Keeryja (Stranger Things), Georginu Campbell (Barbarian) i Liama Neesona (Naked Gun), te kreativnog tima koji stoji iza hitova Zombieland, Jurassic Park, Spider-Man i Mission: Impossible, KONTAMINACIJA stiže kao adrenalinska, eksplozivna „popcorn“ avantura koju ne smijete propustiti.
Kada iz strogo zapečaćenog laboratorija pobjegne izrazito zarazna gljivica koja neprestano mutira, dva mlada zaposlenika, udružena s iskusnim operativcem za bioterorizam, moraju preživjeti najluđu noćnu smjenu ikad kako bi spasili čovječanstvo od izumiranja, dok se mikroorganizam širi i uništava sve pred sobom.

Pjesnička večer uoči Svjetskog dana poezije
2026-03-20 18:00 - 19:30 | Narodna knjižnica Grad, Ulica od Puča 6, Dubrovnik, Dubrovačko-neretvanska, 20000, Croatia
I ove godine obilježavamo Svjetski dan poezije uz posebnu večer posvećenu stihovima i mladim autorima!

Petak, 20. ožujka
18:00
Saloča od zrcala, Narodna knjižnica Grad

U programu sudjeluju učenici dubrovačkih srednjih škola koji će predstaviti svoje autorske radove, ali i interpretirati stihove pjesnika koji ih inspiriraju. Poezija će se govoriti na hrvatskom i stranim jezicima, donoseći raznolik i autentičan izraz mladih.

Cilj ove večeri je potaknuti književno stvaralaštvo, otvoriti prostor za slobodno izražavanje i ohrabriti dijeljenje vlastitih misli.

Pozivamo sve ljubitelje pisane riječi da nam se pridruže

Vidimo se!

Square - Rijeka
2026-03-20 18:00 - 19:30 | Sportska dvorana Gospino polje, Liechtensteinov put 10, Dubrovnik, Dubrovačko-neretvanska, 20000, Croatia
Treba vam motiv za dolazak u Gospino polje nakon pobjede u Puli?

…Dolazi nam lider prvenstva i finalist Kupa Hrvatske

#ajmosquare

OTKAZANO: Književna večer s Ivanom Bodrožić
2026-03-20 18:30 - 19:30 | Lazareti, Ulica Frana Supila 8, Dubrovnik, Dubrovačko-neretvanska, 20000, Croatia
Ivana Bodrožić prisiljena je otkazati gostovanje u Lazaretima zbog nepredviđenih okolnosti.

“Čim to bude moguće, objavit ćemo novi datum gostovanja. Zahvaljujemo na razumijevanju!”, poručili su organizatori, Lazareti – kreativna četvrt Dubrovnika.
Ožujak je u Lazaretima tradicionalno posvećen ženama pa će u petak, 20. ožujka u 18.30 u 5 . lađi Lazareta Dubrovačka baština ugostiti jednu od najčitanijih i najcjenjenijih hrvatskih spisateljica, Ivanu Bodrožić. U razgovoru s moderatoricom Ivanom Marinović autorica će progovoriti o svom književnom radu u kojemu često kombinira autobiografsko i fikcionalno i koji je snažno obilježen društvenim angažmanom, naročito na polju specifičnog ženskog iskustva.Ivana Bodrožić rođena je 1982. u Vukovaru. Diplomirala je filozofiju i kroatistiku na Filozofskom fakultetu Sveučilišta u Zagrebu. Njezina prva zbirka poezije “Prvi korak u tamu” objavljena 2005. godine nagrađena je Goranom za mlade pjesnike i nagradom Kvirin Matice hrvatske. Godine 2010. objavljuje poluautobiografski roman “Hotel Zagorje”, autentičan i iskren prikaz odrastanja u izbjeglištvu, u sjeni tragedije Vukovara. Roman je nagrađen mnogim nagradama, a Gradsko dramsko kazalište Gavella postavilo je prema njemu istoimenu hvaljenu predstavu. Nakon uspjeha prvijenca Ivana Bodrožić objavljuje prozna djela “Za što sam se spremna potući, “100% pamuk“, “Rupa“, “Klara Čudastvara “i “Sinovi, kćeri“ i zbrike poezije “Prijelaz za divlje životinje“, “In a sentimental mood “i “Usijavanje“.Djela su joj prevedena na više od deset jezika, a za svoj rad nagrađena je brojnim književnim nagradama – od Kiklopa preko Meše Selimovića, Ede Budiše do Prix Ulysse. Nedavno je osvojila međunarodnu nagradu Europske banke za obnovu i razvoj za roman “Sinovi, kćeri”.Pozivamo mnogobrojne štovatelje Ivane Bodrožić kao i sve ljubitelje književnosti da nam se pridruže u i uključe se u razgovor svojim pitanjima!

Predstavljanje zbirke priča “Varijacije uobičajenih zabluda”
2026-03-20 19:00 - 20:30 | Gradsko kulturno središte Metković, Ul. Stjepana Radića 1, Metković, Dubrovačko-neretvanska, 20350, Croatia
Mostarski autor Milenko Margeta razotkriva svakodnevne zablude!

Njegova zbirka priča “Varijacije uobičajenih zabluda” bit će predstavljena u petak, 20. ožujka u 19 sati u Galeriji Gradskog kulturnog središta Metković.

Kroz 18 intrigantnih priča, Margeta secira društvene norme i svakodnevne zablude posttranzicijskog društva.

Dođite i upoznajte glas koji mami osmijeh, potiče na razmišljanje i razbija uobičajene zablude!

SENTIMENTALNA VRIJEDNOST / Sentimental Value
2026-03-20 19:30 - 21:45 | Kino dvorana Visia, Poljana Paska Miličevića 3, Dubrovnik, 20000, Croatia
Sestre Nora i Agnes ponovno se susreću sa svojim otuđenim ocem, karizmatičnim Gustavom, nekoć poznatim redateljem koji kazališnoj glumici Nori nudi ulogu u filmu za koji se nada da će biti njegov povratak. Kad Nora odbije ponudu, ubrzo otkriva da je njezinu ulogu dao mladoj holivudskoj zvijezdi. Odjednom se dvije sestre moraju snalaziti u kompliciranom odnosu s ocem i nositi se s američkom zvijezdom koja se našla usred njihove složene obiteljske dinamike.

*** Nominiran za Oscara 2026. u kategorijama: najbolji film, najbolji međunarodni film, najbolja režija, glavna ženska uloga (Renate Reinsve), sporedna muška uloga (Stellan Skarsgård), dvije sporedne ženske uloge (Elle Fanning i Inga Ibsdotter Lilleaas), originalni scenarij i montaža
*** Filmski festival u Cannesu 2025 – Grand prix; Međunarodni filmski festival u Locarnu 2025; Međunarodni filmski festival u Torontu 2025; Međunarodni filmski festival u San Sebastiánu 2025

Vidi kako Lokrum pere zube
2026-03-20 20:00 - 21:30 | Kazalište Marina Držića, Pred Dvorom 3, Dubrovnik, 20000, Croatia
Koprodukcija Kazališta Marina Držića & Dubrovačkih ljetnih igara
„Vidi kako Lokrum pere zube“ predstava je nastala dramatizacijom istoimenog romana, hrvatske znanstvenice i spisateljice Ivane Lovrić Jović. Svi događaji i likovi u ovoj su predstavi mogli biti izmišljeni, a opet, ona se događa, događa se u glavi glavne protagonistice, u noći u kojoj saznaje da je izgubila oca, između 23h i 20min i 3h i 20min, između primitka tragične vijesti i neminovne osviještenosti tragične istine. Pokušali smo se zapitati što se sve događa (ili ne događa) u nečijoj glavi u tim trenutcima. Obuzima li (već) osobu beskrajna tuga ili je (samo) osupnuta činjenicom o gubitku roditelja. Kakvim se sve besmislicama naš mozak brani u tim trenutcima i koga i zašto doziva u pomoć, komu se i kako obraća?
Mama – prva je riječ koju dijete kaže. Mama – prva je riječ koju kažeš kad ti je najteže (pa čak i kad misliš kako ti je otac alfa i omega tvoga postojanja).
Kroz četiri generacije žena jedne obitelji pokušavamo doznati zašto je tome tako…; pokušavamo uhvatiti ta neuhvatljiva sjećanja…; pokušavamo govoriti o „nostalgiji za svijetom koji još postoji samo u uspomenama“…
Marijana Fumić

*Zahvala Muzeju Domovinskog rata Dubrovnik na ustupanju fotografija koje se koriste u predstavi.

*U predstavi se uz autorske skladbe Žarka Dragojevića koristi i glazba u aranžmanima Bojana Beribake: L’italiano (T. Cotugno), Meraviglioso (D. Modugno/R. Pazzaglia), Nel blu, dipinto di blu (D. Modugno/F. Migliacci), Piove (D. Modugno/E. Verde), Resta cu’mme (D. Modugno/D. Verde), ES (I. Montoya)

PROJEKT SPASITELJ / Project Hail Mary
2026-03-20 20:00 - 22:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Profesor prirodoslovlja Ryland Grace (Ryan Gosling) budi se na svemirskom brodu, svjetlosnim godinama udaljen od doma, bez ikakvog sjećanja na to tko je i kako je ondje dospio. Kako mu se pamćenje postupno vraća, počinje otkrivati svoju misiju: riješiti zagonetku tajanstvene tvari zbog koje Sunce polako odumire. Mora se osloniti na svoje znanstveno znanje i nekonvencionalne ideje kako bi spasio život na Zemlji od izumiranja… no neočekivano prijateljstvo znači da se s tim možda ipak neće morati suočiti sam.

40 godina Roxyja
2026-03-20 20:00 - 23:30 | Roxy Club Dubrovnik, Bana Jelačića 9, Dubrovnik, Dubrovačko-neretvanska, 20000, Croatia
U petak, 20.03., nam dolaze svirat Nasko sa svojim Puljanima. Oni će rokijat, a mi ćemo proslavit 40 godina od otvaranja Roxy Club Dubrovnik. Vidimo se!

Marina Mimoza @ Vhf bar Korcula
2026-03-20 22:00 - 2026-03-21 02:00 | VHF Bar Korcula, Šetalište Frana Kršinića 1, Korčula, Dubrovačko-neretvanska, 20260, Croatia
Ovaj petak osim što pozdravljamo zimu, veseli smo jer nastavljamo i sa programom za vikend!
> 20.3. omiljeni PETAK je, a u goste nam dolazi Marina Mimoza (Mostar, BiH).
Vidimo se u kući 🌀
@marinamimoza
@rezon.udruga
@streetartsfestivalmostar
#vhfbarkorcula #weekendprogram

Roots w. JON RUNDELL/DJ JOCK/ANTONIO PEPE/FLORA&LIJA
2026-03-20 22:00 - 2026-03-21 04:00 | Lazareti, Ulica Frana Supila 8, Dubrovnik, Dubrovačko-neretvanska, 20000, Croatia
𝗖𝗹𝘂𝗯 𝗟𝗮𝘇𝗮𝗿𝗲𝘁𝗶, 𝗗𝘂𝗯𝗿𝗼𝘃𝗻𝗶𝗸 20.3.2026., 𝗦𝗮𝘁𝘂𝗿𝗱𝗮𝘆 𝟮𝟮.𝟬𝟬 – 𝟬𝟲.𝟬𝟬__________𝗟𝗜𝗡𝗘 𝗨𝗣:● JON RUNDELL● DJ JOCK● ANTONIO PEPE● FLORA&LIJA
𝗧𝗜𝗖𝗞𝗘𝗧𝗦 – 𝗘𝗡𝗧𝗥𝗜𝗢 EARLYBIRD – 15€ (LIMITED) REGULAR- 20 €
20.3.2026 pripremamo pravu poslasticu za sve ljubitelje elektronskog zvuka u Dubrovačkim Lazaretima.
JON RUNDELLIz Londona nam stiže Jon Rundell, prepoznatljiv po snažnom grooveu i energičnim, brzim setovima. Rundell je ime koje se čvrsto drži vrha techno scene. Iza njega su izdanja i remixevi koji su obilježili klubove diljem svijeta, uz podršku velikana poput Dave Clarke i Jeff Mills.Autor je hitova “Knick Knack” i “Raven”, te remixeva za Moby i Devilfish, a dugogodišnji je suradnik i ključna figura etikete Intec koju vodi Carl Cox.Nastupao je diljem svijeta, uključujući Fabric London, Space Ibiza i Awakenings, dijeleći pult s imenima poput Laurent Garnier i Ben Sims.
DJ JockJedan od najistaknutijih hrvatskih techno DJ-eva i producenata, dobitnik nagrada Ambasador. Nedavno je rasprodao Porat svojim All Night Long setom, a zadnjih deset godina nastupa diljem Europe i Amerike. Potpisan za Intec od Carl Cox-a, Jock je poznat po energičnim setovima i izdanjima koja podržavaju velikani poput Adam Beyer, Carl Cox i Amelie Lens. Njegov groove, sirova energija i besprijekorna tehnika učvrstili su ga kao jednog od lidera regionalne techno scene.
Antonio PepeIz Napulja nam stiže jedan od veterana tamošnje techno scene – ime koje donosi iskustvo, prepoznatljiv zvuk i pravu talijansku energiju na plesni podij
FLORA&LIJA PRES. 10 YEARS OF M’TLARENGodine 2015. skupina prijatelja različitih generacija, povezanih istom strašću prema elektroničkoj glazbi, osniva M’tlaren crew snažan spoj iskustva i mlade, neukrotive energije.M’tlaren ubrzo vraća sjaj i ludilo dubrovačkoj sceni, a njihov zvuk odjekuje diljem Dalmacije. Tih godina žare i pale festivalima, osvajaju klubove, podije i srca publike, gradeći ime i stvarajući zabave na kojima bi zaplesali čak i oni koji su tu slučajno zalutali.Flora & Lija začetnici su te priče, jedinstven spoj i tada najmlađa krv u crewu. Prvi put zajedno staju za pult na jednoj od najupečatljivijih zabava u Lazaretima, na Adventskom M’tlarenu — kad je sve i počelo.Tadašnja djeca ritma i plesa danas možda ne broje toliko nastupa godišnje kao nekad, ali ono najvažnije ostalo je isto: energija, srce i vibra svake njihove večeri ostaju nepromjenjivi i upečatljivi.U deset godina kroz njihove su se setove zavrtjele bezbrojne genijalne trake, iz različitih žanrova i faza elektronike. Ipak, uvijek izvuku asa iz rukava — nešto što još nisi čuo — i spoje naizgled nespojivo u cjelinu.Flora & Lija nisu samo b2b — oni su kontinuitet, puls jedne scene i dokaz da prava kemija s vremenom ne blijedi.

Dubrovnik Dance Extravaganza 2026
2026-03-21 08:00 - 20:00 | Dubrovnik, Dubrovnik, Dubrovačko-neretvanska, 20000, Croatia
We are excited to invite dance studios and dance schools to showcase their talent at the Dubrovnik Dance Extravaganza 2026 – Open to the World Festival ��
Join us on March 21st, 2026, at the elegant @rixospremiumdubrovnik, for an unforgettable day where your studio takes the spotlight. Experience a dynamic international stage celebrating talent, creativity, and passion — bringing together the next wave of dancers and established performers.
This is more than a competition — it’s an opportunity for studios to perform, connect, and be inspired in one of Europe’s most breathtaking destinations: Dubrovnik �
� Registrations are open until March 6th, 2026
Bring your dancers, represent your studio, and shine on our international stage!� Register now and secure your place
#DubrovnikDanceExtravaganza #OpenToTheWorld#DanceStudios #DanceSchools #InternationalDance#Dubrovnik #RixosDubrovnik #DanceCompetition2026#DubrovnikOldTown #VisitDubrovnik #DubrovnikEvents#DubrovnikLife #DubrovnikVibes #DubrovnikCroatia#CroatiaFullOfLife #VisitCroatia #CroatiaEvents

BESPLATNA RADIONICA: "KAKO NAPRAVITI DOBAR MARKETING PLAN"
2026-03-21 09:00 - 17:00 | DURA Razvojna Agencija Grada Dubrovnika / Dubrovnik’s Development Agency, Branitelja Dubrovnika 15, Dubrovnik, 20000, Croatia
Ako imate vlastiti brend ili tek razmišljate o njegovom pokretanju, a marketing vam zvuči komplicirano, skupo ili kao nešto „rezervirano za stručnjake“, imamo dobre vijesti. DURA organizira radionicu gdje ćete naučiti kako organizirati promociju tako da marketing radi za vas, a ne obrnuto.

Što ćete naučiti na ovoj radionici?
Idealni kupci
Jedinstvena ponuda
Kanali i oglasi
Budžet i rezultati
Povjerenje

Radionicu vodi Ilija Brajković, partner u digitalnoj agenciji Kontra. Ilija godinama aktivno oblikuje digitalnu scenu, a njegovo iskustvo uključuje rad s klijentima poput Microsofta, Suzukija i Turističke zajednice Grada Zagreba.

Edukacija je namijenjena poduzetnicima, obrtnicima i svima koji žele preuzeti kontrolu nad svojim marketingom bez tehničkih prepreka. Predznanje nije potrebno.

Kada: Subota, 21. ožujka 2026. u 09:00 sati
Prijave: https://eventsnotebook.com/showEvent.php?id=752
Više info: mpuljas@dura.hr | 020/640-271

Projekt “Startup akademija” financiran je od strane Grada Dubrovnika.

Radionice primorskog veza
2026-03-21 10:00 - 11:30 | Zavičajna kuća Dubrovačkog primorja, Put Jasenja 8, Slano, Dubrovačko-neretvanska, 20232, Croatia
Proljeće i Uskrs su nam pred vratima!

Pozivamo sve zainteresirane, velike i male, da nam se pridruže na radionicama primorskog veza koje će se održati u Zavičajnoj kući u Slanom 14. i 21. ožujka s početkom u 10 sati. Voditeljica radionica je Nike Tomović.

Izvezite svoj ukrasni podmetač / krpenu salvetu za uskršnju košaricu motivima s primorskih marama.

Prijava nije potrebna.

Vidimo se uskoro!

Dani Malostonske kamenice
2026-03-21 11:00 - 17:00 | Ston, Ston, 20 230, Croatia
P R O G R A M
ČETVRTAK, 19.03.
15:00 Svečano otvorenje manifestacije (isključivo uz poziv)
18:00 DUB PUB kviz – Knežev dvor, Ston
PETAK, 20.03.
09:00-17:00 AdriaMar – Knežev dvor, Ston
II. Znanstveno-stručni skup s međunarodnim sudjelovanjem posvećen marikulturi u Jadranskom moru (isključivo uz poziv)
11:00 Izlet brodom iz Malog Stona na uzgajalište (Bota Šare)
13:00 Izlet brodom iz Malog Stona na uzgajalište (Bota Šare)
18:30 Gastro radionica (chef Hrvoje Zirojević) – Knežev dvor, Ston
SUBOTA, 21.03.
11:00 Izlet brodom iz Malog Stona na uzgajalište (Bota Šare)
11:00 Festa u Malom Stonu – Branko Medak i Jexi Band
11:00 Festa u Brijesti – Naro i Versi
13:00 Izlet brodom iz Malog Stona na uzgajalište (Bota Šare)
NEDJELJA, 22.03.
10:00-12:00 Dječje radionice – Orsan, Mali Ston
11:00 Izlet brodom iz Malog Stona na uzgajalište (Bota Šare)
11:00 Kostimirano vodstvo Stonom na hrvatskom jeziku – Solana Ston
11:00-15:00 Oysters & Wine – Mali Ston (kušanje kamenica i lokalnih vina)
11:00-15:00 Oysters & Wine – Brijesta (kušanje kamenica i lokalnih vina)
13:00 Izlet brodom iz Malog Stona na uzgajalište (Bota Šare)
13:00 Kostimirano vodstvo Stonom na engleskom jeziku – Solana Ston
Besplatan ulaz na Stonske zidine od petka, 20.03. do nedjelje, 22.03.
Organizator zadržava pravo izmjene programa. U slučaju lošeg vremena, program će biti adekvatno prilagođen. Obavijesti pratite na društvenim mrežama.

BESPLATNA EDUKACIJA ZA IZNAJMLJIVAČE: Kako do više rezervacija u 2026.
2026-03-21 17:30 - 19:00 | Narodna knjižnica Grad, Ulica od Puča 6, Dubrovnik, Dubrovačko-neretvanska, 20000, Croatia
LINK ZA PRIJAVU: https://forms.gle/k2JdzGfsfwDd2Nav7
Ovim vas putem pozivamo na edukaciju za iznajmljivače koju organizira Adriagate pod nazivom „Kako do više rezervacija u 2026″. Edukacija će se održati u utorak, 21. 04. 2026. godine u Saloči od zrcala Narodne knjižnice Grad, na adresi Ulica od Puča 6, Dubrovnik, s početkom u 17:30 sati. Na edukaciji Vas očekuju ključne teme potkrijepljene analizama, stvarnim iskustvima gostiju i praktičnim smjernicama za uspješnije poslovanje iznajmljivača.
Datum: 21. 04. 2026. u 17:30 h (utorak)Lokacija: Saloča od Zrcala Narodne knjižnice Grad, Ulica od Puča 6, DubrovnikTrajanje edukacije: 1 h i 30 min
LINK ZA PRIJAVU: https://forms.gle/k2JdzGfsfwDd2Nav7
Edukaciju vodi Ivana Bajto Bianconi, iskusna marketinška stručnjakinja s više od 15 godina rada. Ivana dolazi iz najveće hrvatske agencije specijalizirane za posredovanje u iznajmljivanju smještaja kod domaćina – Adriagate, te ima pristup suvremenim alatima, detaljnim analizama i testiranjima, što joj omogućuje da iznajmljivačima pruži uvid u najnovije trendove turističke prakse.
Teme edukacije za iznajmljivače:Turističke statistike & promjene koje dolazeKako gosti biraju smještaj: 3 sekunde – 3 faktoraTrendovi u turizmu + AIKako do vrha tražiliceZakoni i obveze 2026: što morate znatiGdje oglašavati smještaj?
Edukacija je namijenjena privatnim iznajmljivačima, kao i svima koji se u budućnosti planiraju baviti iznajmljivanjem smještaja. Kroz program donosimo pregled aktualnih turističkih trendova i brojki, praktične savjete kako se istaknuti na tržištu te uvid u najčešće pogreške koje mogu smanjiti broj rezervacija. Saznat ćete i koja su tri ključna faktora prema kojima gosti danas biraju smještaj, kako povećati vidljivost i popunjenost kapaciteta, te što je važno znati o novim obvezama i zakonima u 2025./2026. (registracijski broj, fiskalizacija i eRačuni).
PRIJAVA NA EDUKACIJU: https://forms.gle/k2JdzGfsfwDd2Nav7

COUTURE
2026-03-21 18:00 - 20:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
U kina stiže COUTURE redateljice Alice Winocour, prvi igrani film kojem je dopušteno snimanje unutar slavnog Chanelovog izložbenog salona i atelijera!
Radnja filma COUTURE smještena je tijekom frenetičnog Tjedna mode u Parizu u kojem se isprepliću životi triju žena: Maxine (Jolie), američke redateljice koja u teškom osobnom trenutku biva uvučena u neočekivanu vezu s poznatim suradnikom (Louis Garrel); Ade (Anyier Anei), potpuno svježeg lica u svijetu manekenstva koja bježi od unaprijed određene budućnosti kod kuće u Južnom Sudanu; i Angèle (Ella Rumpf), vizažistice koja radi u sjeni modnih pista. Dok se njihovi putevi isprepliću, film otkriva tihu otpornost ispod površine javnih nastupa i odaje počast neizrečenoj solidarnosti koju ove žene različitih profesija i kultura dijele…

vukoja.art radionice u ožujku
2026-03-21 18:00 - 20:00 | vukoja.art, Iva Vojnovića 55, Dubrovnik, Dubrovačko-neretvanska, 20000, Croatia
radionice u ožujku
Broj mjesta ograničen,
Prijave u inbox 🥂
dan žena 8.3. od 17.30h do 19.30h napravi vazu sa pričom – radionica keramike uz kavu i kolač
14.3 od 18h do 20h nαprανί svoju šalicu – radionica keramike uz vino
15.5. od 18h do 20h nαprανί svoju zdjelicu – radionica keramike uz dj-a, ex yu hitove & naravno vino
21.3. od 18h do 20h nαprανί podlogu za jaja – proljeće uateljeu uz dj-a i vino
22.3. od 18h do 20h radionica slikanja uz vino
28.3. od 18h do 20h napravi šalicu i tanjurić – radionica keramike uz vino

Dalmacija protiv Istre - vinske večeri
2026-03-21 18:00 - 23:30 | Marangun Food & Bar Room, Iva Vojnovića 7a, Dubrovnik, Dubrovačko-neretvanska, 20000, Croatia
Veliko mi je zadovoljstvo nastaviti suradnju sa restaurantom Marangun @marangun_dubrovnik u čijem prostoru vas čekaju četiri vinske radionice koje sam sastavio za ovu godinu. Broj mjesta je ograničen, a prijave su već krenule. Požurite za osigurato svoje mjesto!
21.3.2026. – Dalmacija protiv Istre / 60EUR
Hrvatski vinoljupci već odavno znaju kako se vrhunska vina nalaze na jugu i na sjeveru obale, a u zadnje vrijeme i sve više internacionalnih ljubitelja vina upoznaju Dalmaciju i Istru kroz njihove butelje. Vrijeme je usporediti ove dvije regije i dokučiti tko je bolji. Na ovom jedinstvenom slijepom kušanju, usporediti će se 10 vina u 5 kategorija i ocijeniti tko su pobjednici, a tko gubitnici.

GLAZBENO-VIZUALNI KVIZ MALO VITRA&DUB PUB
2026-03-21 19:00 - 23:00 | Caffe Bar Sierra, Beroje 24, Cilipi, 20213, Croatia
Caffe bar Sierra 21.03.2026. Početak u 19:00
Kotizacija: 20 € po ekipi
Prijava malovitrakvizovi ili Quisco
DJ ZLAJO After party Vidimo se!‎

Monodrama „Mare #zenamajkaglumica“
2026-03-21 20:00 - 21:30 | Gradsko kulturno središte Metković, Ul. Stjepana Radića 1, Metković, Dubrovačko-neretvanska, 20350, Croatia
Autorska monodrama „Mare #zenamajkaglumica“ Marijane Mikulić stiže u Gradsko kulturno središte Metković u subotu, 21. ožujka u 20 sati.

Zbog velikog interesa ulaznice se brzo prodaju, stoga pozivamo publiku da na vrijeme osigura svoje mjesto.

Ulaznice po cijeni od 10 € dostupne su radnim danom od 9 do 13 sati u GKS-u Metković.

Sretni dani
2026-03-21 20:00 - 21:30 | Kazalište Marina Držića, Pred Dvorom 3, Dubrovnik, 20000, Croatia
Predstava u koprodukciji Kazališta Marina Držića i Kazališne družine STUDIOCHEKHOV iz Zagreba.
Sretni dani Samuela Becketta apsurdan su solo komad za dvoje koji pred oči priziva sliku zakopane žene – sliku višestruko simboličnu, ali najčešće skeptičnu prema smislu postojanja ljudskog roda i njegove stalne, gotovo očajničke želje za neprekidnim (pre)postajanjem.
Simbol zakopane osobe u ovom se komadu najčešće tumačio kao utjelovljenje posljedica ratova. Danas ga možemo čitati i tako – kao simbol rata – ali i kao simbol ekološke katastrofe, osobne izolacije i individualizacije, pa i kao izraz težnje za (ponovnim) postajanjem.
Winnie je zakopana nakon nekog bombardiranja.
Winnie je zakopana u smeću civilizacije.
Winnie je zakopana u sjećanja, želje i planove.
Distopijski, bezizlazni krajolik ove drame i žena u njemu, koja kopa po torbici čiji su sadržaj potrošena pasta za zube, istrošeni ruž i prazna bočica lijeka, ono su što nam Beckett nudi kao – još jedan sretan dan.
Cjelodnevno obraćanje Winnie svome dragom Willieu, koji je ne čuje i koji je, iz nekog razloga, ne može (ili ne želi) iskopati, tjera je u sjećanja. Iz arhiva vlastitog uma vadi fragmente klasika, pomiješane sa slikama iz vlastita života. Vraća se na ista mjesta, cirkulira mislima, razgovara sa sobom – i tako se suočava s onim čega se najviše boji: nepostojanjem.
Ali ovdje, nepostojanje nije samo smrt.
To je i život bez utjecaja, bez svrhe, bez smisla.
Život bez toga da te itko vidi.
Biti viđena. Držati do sebe.
To je uvjet da dan može biti sretan.
Umjesto da joj pomogne izvući se iz besmisla, Willie se šutke bavi gledanjem pornografske razglednice i mazanjem vazelina na intimne dijelove tijela. U međuvremenu, sunce nemilosrdno prži, suncobran koji bi trebao štititi Winnie sam se zapali i izgori. Prisutna je i mogućnost samouništenja – revolver nadimka “Brownie”, zapravo Browning, snažan poluautomatski pištolj koji je, kako se kaže, „promijenio način ratovanja više od ijednog pištolja u povijesti“. No Winnie ga ne koristi.
Unatoč težini tema, Sretni dani često su i iznimno romantični. Upravo ta mješavina distopije i nježnosti čini ih prepoznatljivima i duboko ljudskima.
Oni pjevaju.
Oni se smiju.
Oni se – usprkos svemu – vole.
Oni su i duhoviti.
Takvi su i naši vlastiti sretni dani, u kojima su uporišne točke predmeti, fragmenti sjećanja, pjesme i poezija. Sve same slamke za koje se hvatamo, dok polako tonemo sve dublje.
Logičnim slijedom, u drugom činu Winnie je zakopana do vrata. Nepokretna, neuredna, ali još uvijek prisutna – doživljava još jedan sretan dan.
Jesam li ikada bila vrijedna ljubavi? – pita se.
Willie joj na kraju odgovara – na svoj način. Na sve četiri dopuza u njezino vidno polje, pruži ruku prema voljenoj i jedva čujno izgovori njezin nadimak:
„Win.“
Njezino lice poprima sretan izraz koji se pojačava dok ushićeno ponavlja:
„Win!“
I zaključuje da se, unatoč svemu, događa još jedan – sretan dan.

ZAŠTO RADIMO OVAJ KOMAD
Predstava Samuela Becketta Sretni dani veliki je prije svega glumački, a potom i redateljsko-produkcijski izazov.
Redateljica Cintija Ašperger i glumica Suzana Nikolić prakticiraju gotovo 30 godina glumačku tehniku Mihaila Čehova pa su stoga odlučile rad na predstavi Sretni dani posvetiti ovoj glumačkoj metodi te ju aplicirati u procesu glumačke i redateljske kreacije, očekujući da će ih imaginacija kao osnovna pokretačka energija Čehovljeve glumačke tehnike odvesti u svijet koji će imati moć dubokog, podsvjesnog povezivanja s publikom.
Izbor smeća u koje je zakopana Winnie nije ništa novo u promišljanju postavljanja ovog komada. Međutim smeće kojim sami sebe zatrpavamo danas je aktualnije nego ikada.
Možemo li tim izborom povećati svijest kod publike o tome da nam se svima uskoro može dogoditi da nas vlastito smeće naprosto proguta i zbriše s lica zemlje kao vrstu?
Možemo li povećavanjem svijesti o tome koliko smeća na dnevnoj razini proizvedemo, kako ga tretiramo i kamo ga šaljemo početi drugačije tretirati smeće koje ostavljamo iza sebe, s namjerom da “proizvodimo” čisto smeće (kakvo će nam, usput rečeno, i trebati u predstavi?
Možemo li osvijestiti da je svaka konzerva ili plastična ambalaža u kojoj je bila spakirana hrana smrdljiva i štetna ukoliko ju ne isperemo?
Možemo li biti bolji prema prirodi, a time i prema nama samima?
Što možemo učiniti da bi promijenili svoje postupke?
Cintija Ašperger

MAG IZ KREMLJA / The Wizard of the Kremlin
2026-03-21 20:00 - 22:30 | Kino dvorana Visia, Poljana Paska Miličevića 3, Dubrovnik, 20000, Croatia
Od vizionarskog redatelja Oliviera Assayasa, uz vrhunsku glumačku postavu predvođenu Judeom Lawom, Alicijom Vikander i Paulom Danom, dolazi film Mag iz Kremlja – napet i subverzivan politički triler o moći, strasti i manipulaciji, snimljen prema međunarodnom bestseleru Giuliana da Empolija, koji razotkriva uspon Vladimira Putina kroz oči njegova najmisterioznijeg savjetnika, Vadima Baranova.
Rusija, početak devedesetih. Usred post-sovjetskog kaosa, briljantni mladić Vadim Baranov traži svoj put. Najprije umjetnik, zatim producent reality programa, ubrzo postaje politički strateg u usponu jednog agenta KGB-a – Vladimira Putina. U samom središtu moći, Baranov oblikuje novu Rusiju, brišući granice između istine i laži, uvjerenja i manipulacije. Jedino je karizmatična Ksenia izvan njegove kontrole – žena koja ga mami da napusti opasnu igru. Godinama kasnije, nakon što se povukao u tišinu i tajnovitost, Baranov napokon progovara, otkrivajući mračne tajne režima koji je sam pomogao stvoriti.

Erica Sunshine Lee@Love Bar
2026-03-21 20:00 - 23:00 | Love Bar, Andrije Hebranga 95, Dubrovnik, Dubrovačko-neretvanska, 20000, Croatia
About this concert
Erica Sunshine Lee is a country singer-songwriter with 11 original albums with her traditional roots and tropical flair, often infusing her authentical country music with island vibes and coastal rhythms. Known for her captivating alto and raspy southern voice and dynamic raw songwriting, Erica seamlessly fuses the storytelling of country music with the relaxed, feel-good atmosphere of tropical rock. Her songs celebrate everything from love and heartbreak to adventure and freedom, all while reflecting her sunny, genuine personality and easy-going, yet adventurous and bold lifestyle. A Nashville-based and Georgia native artist with deep Southern roots and over 65 songs recorded by other Nashville & International artists, this phenomenal songbird has also earned recognition at the Tropical Rock Music Awards for her ability to merge country storytelling with island-inspired sounds, winning 4 time TRMA female artist of the year. Playing at world renowned festivals: Summerfest, Cheyenne Frontier Days, Fiji Jazz & Blues Fest, New Zealand Jazz & Blues Fest, Summer Chill, Meeting of the Minds, Key West Songwriter’s Festival, Millbrae Art & Wine Fest, South by Southwest, CMA week Nashville, Tin Pan South, Tamworth Country Music Festival (Australia), Voghera Country Music Fest (Italy), fairs and festivals across the USA and more, her catchy tunes and infectious energy have garnered a devoted and loyal following! Her music is known for its infectious hooks, laid-back groove, and evocative lyrics, and she brings such a dynamic world class stage presence with her witty humor and larger than life personality. Whether she’s singing about a beachside romance or a life full of ups and downs, addiction, heartache, miscarriage, murder, and redemption, Erica Sunshine Lee’s music knows no boundary and is a celebration of life’s joys and challenges, with a splash of lime, sunshine and a breeze of reality, Jesus and island vibes. Erica Sunshine Lee is a children’s author, founder and advocate of the Key West Chick Fest, empowering and encouraging female entrepreneurs and songwriters, and an inspirational International touring artist inspiring people everywhere of all ages, genres and races to follow their dreams and change the world for the better!

25 godina poslije : LORD OF THE RINGS
2026-03-21 20:00 - 23:30 | Kino dvorana Visia, Poljana Paska Miličevića 3, Dubrovnik, 20000, Croatia
Kinematografi Dubrovnik pridružuju se obilježavanju 25. godišnjice filma Petera Jacksona “Gospodar prstenova” prikazivanjem trilogije u originalnoj, produženoj verziji s dodatnim scenama i još više detalja iz bogatog svijeta J. R. R. Tolkiena.
Od Shirea i Rivendella do Mordora – publika će ponovno proći cijelo putovanje koje je obilježilo generacije gledatelja. Trilogija redatelja Petera Jacksona osvojila je ukupno 17 Oscara, a završni dio, Povratak kralja, osvojio je zlatni kipić u svih 11 nominiranih kategorija.
Veliko platno, kultni status, tisuće obožavatelja i proširena verzija filmova čine ovo prikazivanje posebnim iskustvom za dugogodišnje obožavatelje, ali i za novu generaciju gledatelja koji žele doživjeti Međuzemlje onako kako je i zamišljeno – u mraku kino dvorane.
Raspored prikazivanja u kinu Visia:
19.3. u 20h / The Lord of the Rings The Fellowship of the ring
21.3. u 20h / The Lord of the Rings The Two Towers
23.3. u 20h / The Lord of the Rings The Return of the King

Duo FMology@Bistro 49
2026-03-21 20:00 - 23:30 | Bistro 49, Obala Ivana Pavla 2. br 49, Dubrovnik, Dubrovačko-neretvanska, 20000, Croatia
U subotu 21.3. družimo se uz live muziku i odličnu atmosferu.

Duo FMology i naša posebna gošća koji će se pobrinuti za dobru vibru i večer u kojoj se lako ostaje malo duže.

Rezervacije na broj:
020 891 038

Punkreas, Crustalno jasno, Inat, Bandak - Balkan Eksces & delumbija_diy
2026-03-21 20:00 - 23:30 | Udruga mladih Orlando, Ulica branitelja Dubrovnika 41, Dubrovnik, Dubrovačko-neretvanska, 20 000, Croatia
Event 006
BALKAN EKSCES X delumbija_diy
Za odjavu zime i hcpunk proljeće s ponosom najavljujemo collab event s diy-underground suborcima iz Mostara. Na bini u Orlandu 21.03. predstavit* će nam svoj zvuk Balkan Eksces ekipa u sastavu BANDAK, INAT i CRUSTALNO JASNO pojačani zajedničkim prijateljima, nikšićkim punk veteranima PUNKREAS.
Brige spakuj sa zimskom garderobom i dođi u Klub na još jednu delumbija_diy subotu!
*[Predstavit znači da će stage i sve ispred.]
PUNKREAS
Punkreas bend je nastao u Nikšiću 2003. godine i svira spoj punk rocka, hc, i ska. Tokom godina bend je bio jako aktivan na alternativnoj sceni i odsvirao brdo koncerata po gotovo svim gradovima regiona, kao i turneje po Grčkoj, Mađarskoj, Rumunjskoj, Bugarskoj. Odsvirani su i mnogi festivali uključujući Exit fest (Novi Sad), Ex yu rocks (Krupa na Vrbasu), Sea Dance (Budva), Punk rock Holiday (Tolmin), Lake fest (Nikšić), Beer fest (Beograd), Rockaway lake fest (Beograd), Bedem fest (Nikšić), Arsenal fest (Kragujevac), To be punk (Novi Sad), Omladinski fest (Subotica), i još mnoštvo manjih i većih klubova. Tokom godina bend je uradio više albuma i EP izdanja. Friendship&Unity!Članovi: Dabo- vokal, Bula- gitara, Vela- Bas, Kendi- Gitara, Đola- bubnjevihttps://www.facebook.com/PunkreasNiksic2003https://www.instagram.com/punkreasniksic/https://www.youtube.com/@punkreasniksic5382
CRUSTALNO JASNO
Mostarski drum’n’bass duo nastao u jesen 2013. Sviraju crusty hardcore punk i iza sebe imaju nekoliko EP izdanja od kojih je posljednje ‘Jedan minut bijesa’ iz 2025. Nastupali su širom regije, ali ovo će im biti prvo gostovanje u Dubrovniku.
bandcamp:https://crustalnojasno.bandcamp.com

INAT
Ova triola je nastala na veoma ozbiljnom sastanku u sjedištu Balkan Eksces d.o.o. U pauzi između dnevnih točki reda, uprava je bacila jamm i tako izbacila svoj najprodavaniji proizvod do sada. Inatlije sviraju kombinaciju punka, post-punka, neke mutirane varijante stand up-a, performansa i nedostatka muzičkih sposobnosti uz dašak inspiracije iz svakodnevnog života i ljudi koje osobno poznaju. Sami za sebe kažu da su “tehničari bez tehnike, muzičari bez muzike”, ali oni su zapravo kičma i mozak mostarskog Balkan Ekscesa.
youtube:https://youtube.com/playlist…
instagram:https://www.instagram.com/inatgram_

BANDAK
Novo, a uskoro već i staro ime na mostarskoj sceni. Bend koji je nastao “ne iz želje, već iz puke potrebe” za lokalnim bendom otvaračem svirki. Nakon ispunjenog zadatka odlučili su otvoriti i u Dubrovniku i otići u zasluženi grob.Bandak je gitara/bubanj duo i sviraju metal/punk. Set im je kratak, a tekstovi još kraći. Ovo im je zadnji gig ikada pa nemojte zakasniti jer popravnog nema.
youtube:https://youtu.be/EvyLtIKCVGw
Subota 21.03.2026.Start: 20:00(vrata)//21:00(prvi bend)Udruga mladih OrlandoUlaz besplatan. Nema šanka.Bring your own booze!
